[{"text_idx": "#000003", "text": "Dosbarth Dysgu o Bell GwE"}, {"text_idx": "#000004", "text": "Mae rhaglen Dyfodol Byd-eang yn rhaglen gan Lywodraeth Cymru i wella a hyrwyddo Ieithoedd Rhyngwladol yng Nghymru. Y weledigaeth yw i Gymru fod yn genedl amlddiwylliannol ac i ddysgwyr gael profiad o\u2019r amryw fanteision a ddaw wrth ddysgu Ieithoedd Rhyngwladol wrth iddynt ddatblygu i fod yn ddysgwyr galluog, uchelgeisiol sy\u2019n barod i fod yn ddinasyddion Cymru a\u2019r byd."}, {"text_idx": "#000005", "text": "Y brif strategaeth yw helpu pob dysgwr i fod yn ddinasyddion byd-eang, sy\u2019n gallu siarad a\u0302 phobl mewn ieithoedd eraill, deall a gweld gwerth eu diwylliannau eu hunain, a rhai eraill, a gallu manteisio ar ystod eang o gyfleoedd yma yng Nghymru ac ar draws y byd."}, {"text_idx": "#000006", "text": "Ers lansio\u2019r rhaglen yn 2015, bu\u2019n gymorth i ddatblygu cefnogaeth a chyfleoedd i athrawon a myfyrwyr. Bu\u2019n bleser mawr i mi cael bod yn rhan o di\u0302m Gogledd Cymru ers 2017 a chael cyfrannu at ddatblygu ein rhaglen yn GwE."}, {"text_idx": "#000007", "text": "Ym mis Medi 2020, cyflwynwyd rhaglen newydd dros ddwy flynedd a braint i mi yw cael bod yn Arweinydd Consortiwm GwE ar gyfer y cyfnod newydd cyffrous hwn."}, {"text_idx": "#000009", "text": "Yma yng Ngogledd Cymru, mae ein hathrawon ITM a\u2019n cydweithwyr cynradd yn ymroddgar ac yn hynod dalentog, wastad yn gwneud eu gorau glas i roi\u2019r profiadau dysgu gorau i\u2019w myfyrwyr."}, {"text_idx": "#000010", "text": "Gyda\u2019n gilydd, credaf ein bod yn ddigon cryf i barhau a\u0302\u2019n gwaith i hyrwyddo a datblygu Ieithoedd Rhyngwladol mewn ffordd gadarnhaol a hyderus, hyd yn oed dan y fath amgylchiadau hyn."}, {"text_idx": "#000011", "text": "Rydw i\u2019n ffodus iawn o gael ti\u0302m anhygoel o fy nghwmpas yn y sector cynradd a\u2019r uwchradd. Ni fyddai\u2019r un o\u2019n mentrau yn bosib hebddynt. Diolch iddynt am eu hymroddiad, eu hymdrech a\u2019u cyfraniad yn ogystal a\u0302\u2019u cymorth parhaus a\u2019u brwdfrydedd diflino."}, {"text_idx": "#000012", "text": "Rydym wedi ymroi i gefnogi ein myfyrwyr, ein hathrawon a\u2019n hysgolion i ddatblygu eu sgiliau, eu darpariaeth, eu profiad a\u2019u cyfleoedd a pharatoi at y Cwricwlwm i Gymru newydd."}, {"text_idx": "#000013", "text": "Dylai\u2019r newyddlenni pob hanner tymor, y negeseuon e-bost, Bwletin GwE a Twitter roi\u2019r rhan fwyaf o wybodaeth sydd ei hangen arnoch am y datblygiadau newydd mewn Ieithoedd Rhyngwladol yn GwE."}, {"text_idx": "#000014", "text": "Ond cofiwch, mae croeso i chi gysylltu a\u0302 mi, neu unrhyw aelod o\u2019r Ti\u0302m, unrhyw bryd am fwy o fanylion neu i holi cwestiwn. Fe wnawn ni ein gorau glas i helpu. Dyma\u2019r manylion cyswllt isod."}, {"text_idx": "#000016", "text": "DYFODOL BYD-EANG: Cynllun i wella a hyrwyddo ieithoedd tramor modern yng Nghymru 2020 i 2022"}, {"text_idx": "#000017", "text": "Gwybodaeth Power Language i\u2019r Cynradd:"}]